6.2.2023
SL
Uradni list Evropske unije
C 45/23
Tožbeni razlogi in bistvene trditve Tožeča stranka v utemeljitev tožbe navaja štiri razloge. 1.
Prvi tožbeni razlog: nezakonitost upravne preiskave.
Tožeča stranka meni, da so preiskovalci prekoračili dejanski in časovni okvir mandata, ki jim ga je podelil organ za imenovanja. 2.
Drugi tožbeni razlog: nezakonitost odločbe o zavrnitvi pritožbe.
Tožeča stranka v zvezi s tem trdi, da načelo dobrega upravljanja, ki je določeno s členom 41 Listine Evropske unije o temeljnih pravicah, ni bilo spoštovano in da tožeča stranka ni imela pravice do nepristranske obravnave njenega spisa. 3.
Tretji tožbeni razlog: nespoštovanje pravice do obrambe.
Tožeča stranka trdi, da v zvezi z dejanjem, ki se ji očita, ni navedena nobena konkretna obtožba. 4.
Četrti tožbeni razlog: neobstoj dokazov.
Tožeča stranka meni, da kršitev členov 12 in 21 Kadrovskih predpisov za uradnike Evropske unije ni zadostno pravno dokazana, tako da je proti tožeči stranki ni mogoče uveljavljati v utemeljitev disciplinskega ukrepa opomina.
Tožba, vložena 10. decembra 2022 – Fibrecycle/EUIPO (BACK-2-NATURE) (Zadeva T-772/22) (2023/C 45/31) Jezik postopka: angleščina Stranki Tožeča stranka: Fibrecycle Pty Ltd (Helensvale, Avstralija) (zastopnik: T. Stein, odvetnik) Tožena stranka: Urad Evropske unije za intelektualno lastnino (EUIPO)
Podatki o postopku pred EUIPO Zadevna sporna znamka: mednarodna registracija znamke, v kateri je imenovana Evropska unija, za znamko BACK-2-NATURE – zahteva za registracijo št.
1 485 655 Izpodbijana odločba: odločba drugega odbora za pritožbe pri EUIPO z dne 5. oktobra 2022 v zadevi R 1699/2020-2
Tožbena predloga Tožeča stranka Splošnemu sodišču predlaga, naj: — razveljavi izpodbijano odločbo; — EUIPO naloži plačilo stroškov.
Navajani tožbeni razlog — Kršitev člena 7(1)(b) Uredbe (EU) 2017/1001 Evropskega parlamenta in Sveta.